b'\n_START_ARTICLE_\nJagowerita\n_START_SECTION_\nCaracter\xc3\xadstiques\n_START_PARAGRAPH_\nLa jagowerita \xc3\xa9s un fosfat de f\xc3\xb3rmula qu\xc3\xadmica BaAl\xe2\x82\x82(PO\xe2\x82\x84)\xe2\x82\x82(OH)\xe2\x82\x82. Cristal\xc2\xb7litza en el sistema tricl\xc3\xadnic. Es troba en forma de masses cristal\xc2\xb7lines, de fins a 2,5 cent\xc3\xadmetres. La seva duresa a l\'escala de Mohs \xc3\xa9s 4,5._NEWLINE_Segons la classificaci\xc3\xb3 de Nickel-Strunz, la jagowerita pertany a "08.BH: Fosfats, etc. amb anions addicionals, sense H\xe2\x82\x82O, amb cations de mida mitjana i gran, (OH, etc.):RO\xe2\x82\x84 = 1:1" juntament amb els seg\xc3\xbcents minerals: thadeu\xc3\xafta, durangita, isokita, lacroixita, maxwellita, panasqueira\xc3\xafta, tilasita, drugmanita, bjarebyita, cirrolita, kulanita, penikisita, perloffita, johntoma\xc3\xafta, bertossa\xc3\xafta, palermo\xc3\xafta, carminita, sewardita, adelita, arsendescloizita, austinita, cobaltaustinita, conicalcita, duftita, gabrielsonita, nickelaustinita, tange\xc3\xafta, gottlobita, hermannrose\xc3\xafta, \xc4\x8dechita, descloizita, mottramita, pirobelonita, bayldonita, vesignie\xc3\xafta, pagano\xc3\xafta, carlgiesecke\xc3\xafta-(Nd), attakolita i leningradita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en venes de quars, farcint fractures de tensi\xc3\xb3 d\'argilita carbonosa. Va ser descoberta l\'any 1973 al riu Hess, al districte miner de Mayo, a Yukon (Canad\xc3\xa0), l\'\xc3\xbanic indret on ha estat trobada, on sol trobar-se associada a altres minerals, com la pirita i la hinsdalita.'